**PASVALIO KULTŪROS CENTRO 2021 METŲ VEIKLOS ATASKAITA**

**PASVALIO RAJONO SAVIVALDYBĖS KULTŪROS PROGRAMOS (Nr. 4) 01 UŽDAVINYS – SKATINTI KULTŪROS PASLAUGŲ PLĖTRĄ, UŽTIKRINTI MENO SKLAIDĄ RAJONE**

1. **BENDROJI DALIS**
   1. Pasvalio kultūros centras (toliau Centras) - įstaiga, sauganti ir puoselėjanti kultūros tradicijas, suteikianti galimybę kiekvienam Pasvalio rajono gyventojui įsijungti į kūrybinę veiklą, skatinanti jaunimo iniciatyvas, užtikrinanti liaudies meno ir mėgėjų meno kolektyvų veiklą ir koordinaciją bei naujų šiuolaikiškų mėgėjų meno formų atsiradimą, tenkinanti bendruomenės kultūrinius poreikius ir organizuojanti profesionalaus meno sklaidą. Centro veikla vykdoma remiantis tradicijomis bei kultūros darbuotojų darbo patirtimi, kuri yra nuolatos tobulinama, ieškant populiarių, įdomių, atitinkančių laikmetį, formų. Pasvalio kultūros centras ir jo skyriai nuolat organizuoja valstybinių švenčių, atmintinų dienų minėjimus, kalendorines ir profesines šventes, profesionalių kolektyvų, atlikėjų pasirodymus. Centras skatina ir puoselėja etninę kultūrą, vietos tradicijas organizuodamas tradicines folkloro šventes, festivalius, konkursus, įvairius edukacinius užsiėmimus, taip pat koordinuoja mėgėjų meno kolektyvų veiklą rengdamas prioritetinius žanrinius (chorų, kapelų, orkestrų ir kt.) renginius, konkursus. Kultūros centras rūpinasi mėgėjų meno kolektyvų parengimu ir dalyvavimu Dainų šventėse, vietiniuose, regioniniuose, respublikiniuose ir tarptautiniuose renginiuose, organizuoja kolektyvų, studijų, būrelių veiklą, taip pat pramoginius, edukacinius ir kitus renginius. Įstaiga rūpinasi vaikų ir jaunimo užimtumu, meniniu ugdymu, demonstruoja kino filmus, rengia kultūrinių programų projektus ir rūpinasi jų įgyvendinimu.

**1.2.** 2021 m. Centro ir jo skyrių pagrindinės kultūrinės veiklos susijusios su tęstiniais renginiais, festivaliais, šventėmis, edukacijų įgyvendinimu. Pagrindinės kultūrinės veiklos rajone 2021 m. – Antaninės ant Mūšos kranto Saločiuose, Muzikuojančių šeimų festivalis „Kas dieną su daina“ Mikoliškyje, Respublikinis lietuviškos dainos konkursas „Laisvės akordai“ ir Akvarelistų pleneras (skirtas Algirdo Lukšto gimimo šimtmečiui) „Atspindžiai“ Vaškuose, jaunimo muzikos festivalis “Kyla gandrai” ir „Vario audra 2021” didžiosios orkestrų lenktynės Pajiešmeniuose, 13-ieji „Naktiniai skaitymai prie Pyvesos“ ir Respublikinė suaugusiųjų šokių kolektyvų šventė „Klumpynė“ Diliauskuose, Tradicinė armonikierių šventė „Gros armonika vakarą tylų...“ Gulbinėnuose, Respublikinė armonikierių šventė Norgėluose, festivalis „Vilnonės dienos“ Raubonyse, folkloro ir kulinarinio paveldo šventė „Pyraginės“ Valakėliuose, folkloro kolektyvų šventė Daujėnuose ir daugelis kt. Kultūros centro vienas pagrindinių uždavinių ir 2021 m. buvo prižiūrėti ir koordinuoti Pasvalio kultūros centro Didžiosios salės bei kitų erdvių atnaujinimą, rekonstravimą.

Centras 2021 m. parengė ir įgyvendino rekordinį skaičių (net 17) Lietuvos kultūros tarybai ir Pasvalio rajono savivaldybei teiktus ir finansuotus projektus (renginius, festivalius): „III Šiaurės Lietuvos chorų festivalis“, „Naktiniai skaitymai prie Pyvesos“, „Respublikinis Joninių ir Lietuvos teatrų festivalis „Senasis tiltas“, Panevėžio regiono folkloro žanro pristatymas tarptautiniame šokių, dainų ir muzikos festivalyje „Solidarity of Cultures“ Sakartvele, Respublikinis lietuviškos dainos konkursas „Laisvės akordai“, XXIV vaikų ir jaunimo gyvos muzikos atlikėjų konkursas „Nauji veidai“, akvarelistų pleneras „Atspindžiai“, skirtas dailininko ir pedagogo Algirdo Lukšto atminimui, „Pasvalio krašto teatro kūrėjai“ – leidyba, renginių ciklas „Tradicinė virtuvė“, jaunimo trumpametražio kino konkursas „Trumpo metro sprintas“, „Amatų ir folkloro dialogas“ (miesto šventės metu), „Slaptas vakaras Pasvalyje“, „Teatriškai terapinė stovykla“, „Vaikų ir jaunimo šokių festivalis“, „Šokio magija“, „Kvėpuok ir dūduok 2021“ ir „Išmokime siūti kartu“. Didžiausiuose festivaliuose (chorų bei teatro „Senasis tiltas“) dalyvavo virš 1500 dalyvių (daugiau nei 40 kolektyvų) iš visos Lietuvos kurie savo pasirodymus surengė įvairiuose Pasvalio rajono vietose (bendruomenėse, bažnyčiose, parkuose ir t.t.)

Bendradarbiaujant su Lietuvos Nacionaliniu kultūros centru buvo organizuojamas III-asis Šiaurės Lietuvos chorų festivalis. Festivalio atidarymas vyko Pasvalio Šv. Jono Krikštytojo bažnyčioje, kurioje koncertą surengė Lietuvos kariuomenės orkestras bei vargonininkas Rimvydas Mitkus. Programoje skambėjo net 2 premjeriniai, taip pat visiems gerai žinomi kūriniai (pvz. M. K Čiurlionio simfoninė poema „Miške“). Jungtiniame festivalio koncerte, rugpjūčio 28 d. Pasvalio kultūros ir poilsio parke dalyvavo virš 600 dainininkų, taip pat žymiausi Dainų švenčių dirigentai – prof. Vytautas Miškinis, prof. Kastytis Barisas, Danguolė Beinarytė ir kt. Koncerte skambėjo žymiausi Dainų švenčių kūriniai, kūriniai atliekami kartu su multiinstrumentalistu Sauliumi Petreikiu, jungtiniam chorui akompanavo Lietuvos kariuomenės orkestras. 34 kolektyvų (iš visos Lietuvos) jungtinis koncertas buvo naudingas prisimenant Lietuvos dainų švenčių repertuarą, taip pat tęsiant šių švenčių tradicijas, bei realizuojant naujus (premjerinius) kompozitorių kūrinius.

Nuo 2015 m. organizuojant šio festivalio renginius (buriantis į jungtinį chorą) yra tęsiamos chorinio dainavimo tradicijos Šiaurės Lietuvos regione, ypatingai Pasvalio krašte. Tai padeda kolektyvams ne tik geriau pasiruošti būsimai didžiajai Dainų šventei Vilniuje bet ir skatina kolektyvų gyvavimą. Baigiamąją festivalio dieną, skatinant kolektyvų bendradarbiavimą, koncertinius mainus net 11 chorinio žanro kolektyvų savo pasirodymus surengė įvairiuose Panevėžio apskrities bažnyčiose, Pasvalio kultūros centro skyriuose ir Ukmergės r. esančiame Leonpolio dvare. Įgyvendintas dar vienas sėkmingas projektas „Respublikinis Joninių Ir Lietuvos teatrų festivalis „Senasis Tiltas 2021**“**. Festivalio metu buvo parodyti įvairaus žanro spektakliai ir pastatyta misterija „Jono Krikštytojo gimtadienis“, kurioje dalyvavo 12 įvairaus žanro mėgėjų meno kolektyvų. Misterijos metu buvo parodytas ir biblijinis siužetas, ir primintos Joninių šventės tradicijos. Kadangi misterija buvo rodoma lauke ant upės kranto, ją stebėjo apie 2000 žiūrovų. Kadangi projektas tęstinis, kiekvienais metais į jo veiklą įsitraukia vis daugiau įvairaus amžiaus ir pomėgių žmonių. Šio festivalio metu misterijos dalyviais tapo ir mažųjų šokėjų tėvai.

XXIV-asis Vaikų ir jaunimo gyvos muzikos atlikėjų tęstinis konkursas „Nauji Veidai“ 2021 m. prisijungė prie VŠĮ „Socialinė iniciatyva“ ir Jaunimo iniciatyvinės grupės „Marabu“ organizuojamo Jaunimo muzikos ir diskusijų festivalio kuris vyko Pasvalio kultūros ir poilsio parke. Konkurso metu vyko 10 pasirodymų iš užsiregistravusių dalyvių, kurių iš viso buvo 27:4 muzikos grupės, vienas duetas ir 5 solo atlikėjai. Komisiją sudarė gerai žinomi įvairių muzikinių sričių atstovai: Andrius Glušakovas (Pushaz), Rimvydas Mitkus, Justina Šalkauskaitė, Lukas Bartaška ir Rytis Vaičaitis. Tiek prieš konkursą, tiek po jo, organizatoriai ir komisijos nariai susitikę su dalyviais aptarinėjo pasirodymus, davė patarimų tobulėjimui, edukavo. Į tokius pokalbius buvo įtraukti ir konkurse dalyvavę Pasvalio r. muzikuojantis jaunimas: susipažinę su atlikėjais iš kitų miestų jie keitėsi kontaktais, planavo bendrus ateities pasirodymus.

2021 m. rugsėjo 17-18 d. vyko tradicinė Pasvalio miesto šventė, kurios metu kurioje koncertavo įvairūs mėgėjų meno kolektyvai, šurmuliavo amatų, tautodailės, bei tradicinės mugės, tradicinio paveldo erdvės. Savo pasirodymus surengė įvairūs folkloro kolektyvai, žinomiausi Lietuvos popmuzikos atlikėjai, grupės. Šventės metu buvo įgyvendintas projektas, festivalis – mugė - „Amatų ir folkloro dialogas“ kuriame buvo gausu edukacinių veiklų, skirtų moksleiviams, taip pat miestelėnai galėjo išbandyti liaudies instrumentų gamybos, molinių puodų žiedimo, medžio drožybos, molio dirbinių, pynimo iš vytelių, juostų pynimo, kalvystės bei kitus tradicinius amatus. Šalia mugės vyko etnožaidimai, rekonstruotų archeologinių rūbų pristatymas – edukacija, tradicinės muzikos koncertai. Edukacijos sulaukė gausaus žmonių susidomėjimo, į jas įsitraukė didelis būrys jaunimo. Projektas paskatino domėtis lietuvių liaudies tradicijomis, senaisiais amatais ir folkloru.

Pasvalio KC Raubonių skyrius kartu su vietos bendruomene įgyvendino jau VI-ąjį tarptautinį Amatų Ir Meno Festivalį „Vilnonės Dienos“. Festivalis, jau šeštus metus sukviečiantis vilnos vėlėjus, amatininkus, pirčių mylėtojus, 2021 m. grįžo į smetoniškus laikus. Dalyviai pasipuošę retro stiliaus apranga, maloniai leido laiką klausydamiesi koncertinės programos, stebėdami senovinių automobilių važiuotuves, lankydami amatininkų mugę, vyko šlepečių vėlimo čempionatas ir kitos įdomybės.

**1.3.** 2021 m. Pasvalio rajone veikė 66 mėgėjų meno kolektyvai (būreliai, klubai ir kt.), aktyviai dalyvaujantys kultūrinėje veikloje ne tik rajone, bet ir visoje respublikoje. Nuo birželio mėnesio pradžios (kuomet buvo atlaisvintos kultūrinės veiklos) Centre ir jo skyriuose surengti 435 įvairaus žanro renginiai (koncertai, spektakliai, festivaliai, parodos ir kt.), kurie pritraukė 67202 dalyvių ir lankytojų. Atsižvelgiant į suvaržymus iki 2021 m. birželio mėn. dalis renginių ar/ir užsiėmimų buvo organizuojami nuotoliniu būdu.

Pasvalio mišrus choras „Canticum novum“ (vad. Rimvydas Mitkus) tradiciškai dalyvavo Joninių ir teatrų festivalio „Senasis tiltas“ Misterijoje, taip pat surengė solinį koncertą Kriklinių bažnyčioje. Pagrindinis kolektyvo uždavinys 2021 m. vasarą, buvo III-ojo Šiaurės Lietuvos chorų festivalio koordinavimas, kolektyvų priėmimas, bendri koncertai ir kt. Kolektyvas įrašė virtualų kompozitoriaus D. Zakaro kūrinį „Teka teka“. Per gana trumpą laiką (nuo birželio pradžios) kolektyvo vadovas spėjo parengti, laimėti ir įgyvendinti labai didelės apimties projektą. Šios paraiškos dėka buvo suorganizuoti meistriškumo kursai su Nacionalinės premijos laureatu Vytautu Miškiniu, taip pat surengti net 3 didelio masto K. Saint- Saëns „Kalėdų oratorijos“ koncertai Vilniuje, Šiauliuose ir Pasvalyje. Koncertuose dalyvavo net 4 mišrūs chorai(„Atžalynas“, „Ave vita“, „Ąžuoliukas“, „Canticum novum“, taip pat Panevėžio muzikinio teatro orkestras, žymiausi Lietuvos solistai, dirigavo prof. Vytautas Miškinis. Kolektyvas 2021 m. pasirodė Tarptautiniame vargonų muzikos festivalyje skirtame Rudolfui Lymanui.

Pasvalio KC folkloro ansamblis „Rags“, vadovaujamas Daivos Adamkavičienės, 2021 dalyvavo įvairiuose respublikiniuose bei regioniniuose renginiuose, festivaliuose, koncertinėse išvykose: folkloro ansamblių šventė „Sekminės Daujėnuose“, Dainavos folkloro festivalyje Druskininkuose, dainuojamojo folkloro konkurse „Grįžulai“. Kolektyvas parengė koncertinę programą Pasvalio krašto muziejuje, taip pat laidoje „Duokim garo“ LRT televizijoje. „Rags“ pagal Lietuvos kultūros tarybos finansuotą projektą surengė išvyka į folkloro festivalį Sakartvele „Solidarity of cultures“. Koncertinė programa kolektyvų „Tatula“ ir „Radasta“ kūrybinės veiklos jubiliejuose.

Pasvalio kultūros centro jaunimo teatras „Drãma“ 2021 m. surengė 2 spektaklius ,,Eksperimentas gyventi“ Pasvalio miesto bendruomenei, taip pat Šiaulių dramos teatre (respublikiniame festivalyje „ Baltoji varnelė“), Rokiškyje (tarptautiniame teatro festivalyje Interrampa), Ignalinoje (respublikiniame jaunimo teatro festivalyje ,,Bildučiai“). Dar vieną spektaklį „Krašto paveikslėliai“ kolektyvas parodė Panevėžyje (respublikiniame teatrų festivalyje „ Šiaudinė pastogė“), Raubonyse, Pasvalio r. (festivalyje „ Vilnonės dienos. „Drãma“ dalyvavo/surengė kelias vasaros stovyklas - „Kūrybos galios“ rengimas ir įgyvendinimas (Pasvalyje) ir „Troškimai“ (Troškūnuose, Anykščių r.). Kolektyvas dalyvavo misterijoje „Šv. Jono Krikštytojo gimtadienis“, taip pat surengė išvyką į Panevėžio lėlių teatro spektaklį „Iscaokas“. Vadovė Asta Simonaitė neatsiejama Pasvalio KC organizuojamų masinių renginių (miesto šventės dienų) režisierė ir scenarijų autorė.

Gintaro Kutkausko teatras nuo 2021 metų birželio mėnesio parodė spektaklį „Dobilėlis penkialapis“ Rokiškyje, Miežiškiuose (Panevėžio r.), Vilkaviškyje, Ustukiuose ir Raubonyse (Pasvalio r.), Skirsnemunėje (Jurbarko r.) ir Panevėžyje. Teatro režisierė Ramunė Uždavinienė koordinavo, rengė projektą – respublikinis Joninių ir teatrų festivalis „Senasis tiltas“, režisavo III Šiaurės Lietuvos chorų festivalį, taip pat įgyvendino projektą Kovo 11d. proga - „Pajusk laisvės dvasią“ . Kolektyvo vadovė yra viena pagrindinių Centro ir jo skyrių renginių režisierių, scenarijų sudarytojų. Jos pagalba suorganizuota tradicinė miesto šventė „Vys par to Alo“, taip pat Pasvalio gimtadienio renginiai, Eglutės įžiebimas, įvairios akcijos, edukacijos, užsiėmimai. Teatro aktoriai aktyviai dalyvauja Centro veikloje, prisideda organizuojant įvairius festivalius, koncertus ir kt.

Šokių kolektyvas „Kosmo“, vadovaujamas choreografės Dalės Norvydienės ir 2021 metais buvo daugelio konkursų dalyvis ir laureatas. Kolektyvas dalyvavo tarptautiniame šokių festivalyje „Fest 2021“, šokių konkurse – „Kaunas Fest“ (tapo laureatais). „Kosmo“ tapo aukščiausiu vietų prizininkais „Superstar“ respublikiniame konkurse Palangoje, taip pat „Rudenines žvaigždės“ Baltijos šalių šokių konkurse Telšiuose. Kolektyvas aktyvus festivalių „Akredus žiemos taurė 2021m.“ (Klaipėda) ir „Dance station“ tarptautinio šokių festivalio dalyvis. Vadovė D. Norvydienė organizavo vaikų gynimo dienos koncertą Pasvalyje taip pat koordinavo kultūros darbuotojo dienos „Skruzdės“ apdovanojimus . Kolektyvas nuolatinis Pasvalio kultūros centro renginių (miesto šventės, įvairių spektaklių) dalyvis.

Pasvalio kultūros centro suaugusiųjų teatras (vad. Sigitas Paliulis) 2021 metais rodė spektaklį „Šventežeris“ Pasvalio r. Joniškėlyje, Raubonyse, Pumpėnuose, Daujėnuose, taip pat Ramygaloje (Panevėžio r.), Vabalninke (Biržų r.) ir Subačiuje (Kupiškio r.). Kolektyvo vadovas Sigitas Paliulis 2021 m. kūrė scenarijus ir režisavo įvairius Centro renginius: Gedulo ir vilties dienos minėjimai, Baltijos kelio, Eglutės įžiebimo renginiai. Centro orkestras „Parnauji“ (vad. Pranas Dapšauskas) 2021 m. suorganizavo vasaros stovyklą Pasvalio rajono vaikams ir jaunimui „Kvėpuok ir dūduok 2021“. Kolektyvas dalyvavo keliuose konkursuose „Kur giria žaliuoja“ Paįstryje ir Respublikiniame orkestrų čempionate Palangoje. Kolektyvo vadovas koordinavo vaizdo klipo „Vasara - Better of alone“ kūrimą.

Pasvalio kultūros centro skyrių kolektyvai – liaudiškos muzikos kapelos „Apynėlis“, „Smiltelė“, Pajiešmenių jaunųjų putikų orkestras „Tibi dibi dach“, jaunimo grupė „Four men“, liaudiškų šokių kolektyvai ,,Šėltinis“, „Abrusėlis“, skyrių folkloro ansambliai „Kors“, „Bitinėlis“, vokaliniai ansambliai „Kvinta“, „Rasa“, Krinčino moterų ansamblis nuo 2021 m. aktyviai dalyvavo ne tik rajoniniuose renginiuose, festivaliuose, bet ir respublikinėse šventėse.

2021 m. pavyko įgyvendinti ir tradicinius skyrių renginius - „Naktiniai skaitymai ant Mūšos kranto“ Diliauskuose, jaunimo muzikos grupių konkursas „Dainuoju Lietuvai“ Vaškuose, taip pat tradicinį amatų festivalį „Vilnonės dienos“

Kaip ir 2020 m. taip ir 2021 m. vienas iš pagrindinių Pasvalio kultūros centro tikslų buvo prižiūrėti ir koordinuoti Pasvalio kultūros centro Didžiosios salės bei kitų erdvių atnaujinimą, rekonstravimą. Kultūros centro administracija, techniniai darbuotojai nuolat rengė įrangos pirkimo technines specifikacijas, derino įvairius techninius sprendimus.

Pasvalio kultūros centre ir jo skyriuose nuolat peržiūrimi etatai, tvarkoma centro struktūra. Šiuo metu įstaigos struktūrą sudaro vienas juridinis Centras ir 14 jo skyrių (2014 m. pradžioje buvo 23 skyriai). Šiuo metu neužimti etatai yra dėl nuolatinės kultūros ir meno darbuotojų kaitos, taip pat specialistų stygius. Šiuo metu reikalingi mėgėjų meno kolektyvų vadovai, garso ir šviesos inžinieriai, dailininkas.

1. **STATISTINIAI DUOMENYS**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | Darbuotojai | | | Darbuotojų išsilavinimas  (pagal turimus diplomus) | | | | | | | | | Kėlė kvalifikaciją  ataskaitiniais metais |
| Aukštasis universitetinis | | Aukštasis neuniversitetinis | | Aukštesnysis | | Specialusis vidurinis | | Vidurinis |
| Iš jų kultūros ir meno | Kiti | Visi darbuotojai | Kultūros ir meno specialybė | Kitos | Kultūros ir meno specialybė | Kitos | Kultūros ir meno specialybė | Kitos | Kultūros ir meno specialybė | Kitos |  | Visi darbuotojai |
| Pasvalio kultūros centras | 15 | 9 | 25 | 9 | 2 | 2 | 0 | 1 | 0 | 1 | 0 | 0 | 15 |
| Pasvalio kultūros centro Daujėnų skyrius | 3 |  | 3 |  |  |  | 1 | 1 |  |  |  | 1 | 3 |
| Pasvalio kultūros centro Diliauskų skyrius | 3 |  | 3 |  |  | 1 |  | 2 |  |  |  |  | 3 |
| Pasvalio kultūros centro Gulbinėnų skyrius | 2 |  | 2 |  |  |  |  |  | 2 |  |  |  | 2 |
| Pasvalio kultūros centro Joniškėlio skyrius | 6 |  | 6 | 1 | 1 |  |  | 3 |  |  |  | 1 | 5 |
| Pasvalio kultūros centro Krinčino skyrius | 2 |  | 2 | 1 | 1 |  |  |  |  |  |  |  | 2 |
| Pasvalio kultūros centro Mikoliškio skyrius | 2 |  | 2 | 1 | 1 |  |  |  |  |  |  |  | 2 |
| Pasvalio kultūros centro Pajiešmenių skyrius | 2 |  | 2 |  |  |  |  |  | 1 |  | 1 |  | 2 |
| Pasvalio kultūros centro Pumpėnų skyrius | 3 |  | 3 |  |  |  |  |  | 2 |  |  | 1 | 3 |
| Pasvalio kultūros centro Pušaloto skyrius | 1 |  | 1 | 1 |  |  |  |  |  |  |  |  |  |
| Pasvalio kultūros centro Raubonių skyrius | 2 | 1 | 3 |  |  |  |  | 1 |  |  | 1 | 1 | 3 |
| Pasvalio kultūros centro Saločių skyrius | 4 |  | 4 | 2 | 1 |  |  |  |  |  | 1 |  | 4 |
| Pasvalio kultūros centro Ustukių skyrius | 2 |  | 2 |  |  |  |  | 2 |  |  |  |  |  |
| Pasvalio kultūros centro Valakėlių skyrius | 2 |  | 2 |  |  |  |  | 1 |  |  | 1 |  |  |
| Pasvalio kultūros centro Vaškų skyrius | 5 |  | 5 | 1 | 1 |  | 1 | 1 |  |  |  | 1 | 5 |
| Iš viso: | 54 | 10 | 65 | 16 | 7 | 3 | 2 | 12 | 5 | 1 | 4 | 5 | 49 |

1. **MENO KOLEKTYVAI**

|  |  |  |
| --- | --- | --- |
| Eil. Nr. | Kolektyvo tipas | Kolektyvų (pavienių atlikėjų) skaičius |
|  | Iš viso kolektyvų: |  |
| 1.1. | Chorai | 2 |
| 1.2 | Vokaliniai ansambliai, | 20 |
| 1.3. | Šokių kolektyvai | 10 |
| 1.4. | Teatro kolektyvai | 7 |
| 1.5. | Folkloro kolektyvai | 11 |
| 1.6. | Liaudiškos muzikos kapelos | 6 |
| 1.7. | Pučiamųjų instrumentų orkestrai | 2 |
| 1.8. | Armonikieriai | 8 |
| 1.9. | Pop grupės, atlikėjai | 3 |
| 2. | iš viso Dainų švenčių tradicijos tęstinumo programoje dalyvaujančių kolektyvų skaičius (dalyvavimas dainų švenčių atrankose, šventėse –  5 paskutinių metų laikotarpis) |  |
| 2.1. | Vokaliniai ansambliai, chorai | 3 |
| 2.2. | choreografiniai | 3 |
| 2.3. | teatriniai | 0 |
| 2.4. | Folkloro kolektyvai | 6 |
| 2.5. | Liaudiškos muzikos kapelos | 2 |
| 2.6. | Pučiamųjų instrumentų orkestrai | 2 |
| 3. | studijos, būreliai, klubai ir kiti kolektyvai | 4 |

**IV. VEIKLA**

|  |  |  |
| --- | --- | --- |
| Eil. Nr. | Veiklos | Skaičius / priedas |
| 1. | Iš viso dalyvių ir lankytojų | Pasvalio KC – 9187  Pasvalio KC skyriuose – 70851 (įskaitant virtualias parodas, video) |
| 1.2. | Įgyvendintų projektų (kultūros centro, su partneriais) skaičius | 17 |
| 1.3. | Laimėjimai konkursuose: pagrindinis prizas, I, II, III vietos (rajono, regiono, šalies bei tarptautiniuose), kultūros srities nominacijų laimėjimai | Mikoliškio skyriaus vokalinis ansamblis „Rasa“ 2 laipsnio diplomas solistų ir vokalinių ansamblių konkurse „Sidabriniai balsai“;  Pumpėnų skyriaus Kriklinių kultūros namų mišrus vokalinis ansamblis 3 laipsnio diplomas solistų ir vokalinių ansamblių konkurse „Sidabriniai balsai“.  Valakėlių skyriaus darbuotojams Linai ir Albertui Bartašiams I vietos diplomas lietuvių dainuojamojo folkloro atlikėjų festivalyje – konkurse „Grįžulai“.  Pajiešmenių skyriaus jaunųjų pūtikų orkestrui „Pajiešmenių T Brass“ II laipsnio diplomas Lietuvos Juozo Gudavičiaus muzikos konkurse „Kur giria žaliuoja“.  Pajiešmenių skyriaus jaunųjų pūtikų orkestrui „Pajiešmenių T Brass“ III vieta A kategorijoje, Lietuvos pučiamųjų instrumentų orkestrų čempionate.  Kultūros centro šokių kolektyvas „Cosmo“:   1. Tarptautinis šokių konkursas „Winter Stars“ (Vilnius) – trys II vietos; 2. Tarptautinis šokių konkursas „Euro Dances“ (Panevėžys) - II vieta; 3. Respublikinis festivalis-varžybos „Akredus Žiemos taurė“ (Klaipėda) – III vieta;   Baltijos šalių šokių festivalis-konkursas „Rudeninės žvaigždės“ (Panevėžys) 1,1,3,3 vietos, ir vyriausioji grupė tapo Laureatais.  Kultūros centro Jaunimo teatras „Drama“ Lietuvos Nacionalinio kultūros centro XI Lietuvos vaikų ir jaunimo teatrų apžiūros-šventės „Šimtakojis“ laureatas – pirmoji vieta jaunimo teatrų tarpe. |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Mėgėjų meno kolektyvų koncertai, spektakliai | | | | Profesionaliojo meno sklaida | | |  | | | | | | **Visi renginiai** |
|
| *Kultūros įstaigoje* | *Išvykose Lietuvoje (skaičiuojama 1 išvyka - 1 renginys)* | *Išvykose užsienyje (skaičiuojama 1 išvyka - 1 renginys)* | ***Iš viso renginių*** | *Koncertai (klasikinės, džiazo muzikos)* | *Spektakliai* | ***Visi renginiai)*** | *Tautodailės ir kt. parodos* | *Edukaciniai renginiai* | *Kino filmai* | *Pramoginės muzikos koncertai* | *Kiti renginiai* | ***Visi renginiai*** |
|
|  | 1 | 2 | 3 | 4 | 5 | 6 | 7 | 8 | 9 | 10 | 11 | 12 | **13** | 14 |
| Pasvalio kultūros centras | 24 | 49 | 1 | 25 | 2 | 1 | 4 | 0 | 2 | 5 | 1 | 8 | 16 | 45 |
| Pasvalio kultūros centro Daujėnų skyrius | 6 | 16 |  | 6 |  |  | 0 | 4 | 1 |  | 1 | 5 | 11 | 17 |
| Pasvalio kultūros centro Diliauskų skyrius | 1 | 5 |  | 1 |  |  | 0 |  | 5 |  |  | 8 | 13 | 14 |
| Pasvalio kultūros centro Gulbinėnų skyrius |  | 5 |  | 0 |  |  | 0 | 11 | 6 |  |  | 23 | 40 | 40 |
| Pasvalio kultūros centro Joniškėlio skyrius | 8 | 29 |  | 8 |  |  | 0 | 7 | 7 |  | 1 | 63 | 78 | 86 |
| Pasvalio kultūros centro Krinčino skyrius | 1 | 5 |  | 1 |  |  | 0 | 3 | 4 |  | 1 | 17 | 25 | 26 |
| Pasvalio kultūros centro Mikoliškio skyrius | 3 | 19 |  | 3 |  |  | 0 |  |  |  |  | 9 | 9 | 12 |
| Pasvalio kultūros centro Pajiešmenių skyrius | 2 | 8 |  | 2 |  |  | 0 | 4 | 1 |  |  | 14 | 19 | 21 |
| Pasvalio kultūros centro Pumpėnų skyrius | 5 | 6 |  | 5 |  |  | 0 | 10 | 5 |  |  | 16 | 31 | 36 |
| Pasvalio kultūros centro Pušaloto skyrius |  |  |  | 0 |  |  | 0 |  |  |  |  |  | 0 | 0 |
| Pasvalio kultūros centro Raubonių skyrius | 4 | 16 |  | 4 | 1 |  | 1 | 1 | 2 |  | 1 | 16 | 20 | 25 |
| Pasvalio kultūros centro Saločių skyrius | 3 | 22 |  | 3 |  |  | 0 | 4 | 11 |  | 1 | 27 | 43 | 46 |
| Pasvalio kultūros centro Ustukių skyrius |  | 8 |  | 0 |  |  | 0 |  | 3 |  | 1 | 12 | 16 | 16 |
| Pasvalio kultūros centro Valakėlių skyrius | 3 | 9 |  | 3 |  |  | 0 | 2 | 5 |  | 1 | 8 | 16 | 19 |
| Pasvalio kultūros centro Vaškų skyrius | 5 | 36 |  | 5 |  |  | 0 | 8 | 5 |  |  | 14 | 27 | 32 |
| **Iš viso** | 65 | 233 | 1 | 66 | 3 | 1 | 5 | 54 | 57 | 5 | 8 | 240 | 364 | 435 |

**V. FINANSAVIMO ŠALTINIAI**

|  |  |  |
| --- | --- | --- |
| Eil. Nr. | Pobūdis | Gautos lėšos Eur |
| 1. | Iš viso: | **946903** |
| 2. | iš viso lėšos iš savivaldybės biudžeto: | **864000** |
| 2.1. | iš jų darbo užmokesčiui neatskaičiavus mokesčių ir socialinio draudimo įmokos | 697900 |
| 2.2. | iš jų savivaldybės kultūros ir meno premijoms |  |
| 2.3. | iš jų ilgalaikiam materialiajam turtui įsigyti | 68700 |
| 2.4. | iš jų lėšos komandiruotėms ir kvalifikacijos kėlimui | 3100 |
| 2.5. | iš jų lėšos ryšiams ir komunalinėms paslaugoms | 12300 |
| 2.6. | iš jų lėšos veiklai | 77400 |
| 2.7. | iš jų išlaidos transportui | 7600 |
| 3. | Iš viso pritraukta lėšų: | **69503** |
| 3.1. | projektams įgyvendinti | 56811 |
| 3.2. | pajamos už teikiamas paslaugas (bilietai, nuoma, renginių organizavimas) | 6803 |
| 3.3. | rėmėjų lėšos | 5889 |
| 4. | iš viso lėšos iš valstybės biudžeto: | **13400** |
| 4.1. | iš jų darbo užmokesčiui neatskaičiavus mokesčių ir socialinio draudimo įmokos | 13400 |

**VI. MATERIALINIAI IR TECHNINIAI IŠTEKLIAI**

6.1. Atnaujinti techniniai ištekliai:

1. Pasvalio KC Vaškų skyriui nupirktos 2 vnt. aktyvios garso kolonėlės.

Įsigyta tautinių kostiumų, instrumentų:

1. Pasvalio KC Folkloro ansambliui „Rags“ įsigyta 4 vnt. archeologinių kostiumų;
2. Pasvalio KC Vaškų ir Raubonių skyriams nupirkta 2 vnt. styginių instrumentų „Basetlė“.

Patvirtinu, kad pateikta informacija yra tiksli ir teisinga.

Pasvalio kultūros centro direktorius Robertas Lavickas

SUDERINTA

